**Ministru kabineta noteikumu projekta “Cūku pārraudzības un snieguma pārbaudes kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Zemkopības ministrija ir sagatavojusi Ministru kabineta noteikumu projektu “Cūku pārraudzības un snieguma pārbaudes kārtība” (turpmāk – noteikumu projekts), lai nodrošinātu vienotu šķirnes un krustojuma cūku pārraudzības un snieguma datu reģistrēšanu un iegūto datu apstrādi, kā arī uzlabotu ciltsdarba un dzīvnieku audzēšanas sistēmu valstī.Saskaņā ar Dzīvnieku audzēšanas un ciltsdarba likuma pārejas noteikumu 2. punktu noteikumu projekts jāpieņem līdz 2019. gada 28. februārim.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 13. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 7. novembrī stājās spēkā jauns normatīvais akts – Dzīvnieku audzēšanas un ciltsdarba likums (Latvijas Vēstnesis, 2018, 210.nr.) (turpmāk – likums). Saskaņā ar to pārejas noteikumu 2. punktu Ministru kabineta 2011. gada 21. jūnija noteikumi Nr. 479 “Cūku pārraudzības kārtība” (turpmāk – noteikumi Nr.479) ar 2019. gada 1. martu ir zaudējuši spēku, tāpēc nepieciešami jauni Ministru kabineta noteikumi, kuros noteikts regulējums cūku pārraudzības un snieguma pārbaudei un tās datu reģistrēšanai. Likumā tiek lietoti divi termini: 1) attiecībā uz ciltsdarbu likums papildināts ar snieguma pārbaudes definīciju. Snieguma pārbaudes laikā tiek iegūti dažādi kvalitatīvi un kvantitatīvi dati lauksaimniecības dzīvnieku ģenētiskās kvalitātes noteikšanai. Tas ir tieši attiecināms uz sugu, šķirņu, līniju un krustojumu dzīvnieku izkopšanu un uzlabošanu un saistīts ar audzēšanas programmas mērķiem, kuru virsmērķis – tādu augstražīgu, kvalitatīvu tīršķirnes dzīvnieku izaudzēšana, ko turpmāk varēs izmantot ciltsdarbā vaislai.Arī Eiropas Parlamenta un Padomes 2016. gada 8. jūnija Regulā (ES) Nr. 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā, ("Dzīvnieku audzēšanas regula") termins “snieguma pārbaude” lietots attiecībā tikai uz tīršķirnes dzīvnieku audzētāju biedrību un krustojuma cūku audzētāju organizāciju izstrādāto audzēšanas programmu īstenošanu;2) termins “pārraudzība” turpmāk ietver tikai lauksaimniecības dzīvnieku produktivitātes datu uzskaiti, un pārraudzības mērķis ir ar iegūto datu palīdzību uzlabot pārvaldību ganāmpulkos, kas ir orientēti uz produkcijas (piena, gaļas utt.) iegūšanu. Tādējādi lauksaimniecības dzīvnieku pārraudzība ir vienkāršāks process nekā snieguma pārbaude, tā vērsta uz lielāku dzīvnieku audzētāju mērķauditoriju, kura audzē dzīvniekus produkcijas ieguvei, un tā nav saistīta ar ciltsdarbu un audzēšanas programmas īstenošanu, kuras mērķis savukārt ir iegūt augstvērtīgus tīršķirnes lauksaimniecības dzīvniekus. Tas nozīmē, ka noteikumu projekts paredz iespēju cūkkopības saimniecībās, kurās tiek ražota produkcija, reģistrēt tikai pārraudzības datus, kas atspoguļo dzīvnieku produktivitāti. Pārraudzības dati tiek uzskaitīti pēc faktiska notikuma, piemēram, sēklošanas datums vai atnešanās datums utt. Savukārt ciltsdarba saimniecībās, kurām ar biedrību vai organizāciju ir noslēgta vienošanās par konkrētas audzēšanas programmas īstenošanu, papildus pārraudzības datiem jāreģistrē konkrētai cūku šķirnei vai krustojuma cūkām izstrādātā audzēšanas programmā noteiktie konkrēti snieguma pārbaudes dati. Tā kā katra audzēšanas programma ir ar atšķirīgiem mērķiem un uzdevumiem, arī uzskaitāmie snieguma pārbaudes dati ir atšķirīgi. Cūku audzēšanas saimniecībās saskaņā ar iepriekš spēkā esošajiem noteikumiem Nr. 479 bija jāreģistrē tie paši dati, kādi noteikti jaunajā noteikumu projektā, tikai noteikumos Nr. 479 tie visi tika saukti par pārraudzības datiem, bet jaunajā projektā – arī par snieguma pārbaudes dati atbilstoši Dzīvnieku audzēšanas regulā noteiktajai definīcijai. Latvijā cūkkopības nozarē šķirnes lauksaimniecības dzīvnieku audzētāju biedrība (turpmāk – biedrība) un krustojuma cūku audzētāju organizācija (turpmāk – organizācija), kas atzīta saskaņā ar Ministru kabineta 2018. gada 18. decembra noteikumiem Nr. 796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība”, īsteno šķirnes cūku un krustojuma cūku audzēšanas programmas – veic ciltsdarbu un nodrošina kvantitatīvu un kvalitatīvu datu par lauksaimniecības dzīvnieku, tā produktivitāti, eksterjeru, kā arī citu ģenētiskās kvalitātes noteikšanai nepieciešamo datu (pārraudzības un snieguma pārbaudes datu) uzskaiti un reģistrēšanu un uztur šo datu datubāzi. Noteikumu projekts paredz, ka pārraudzības un snieguma pārbaudes datu reģistrāciju cūku audzēšanas saimniecībā nodrošina fiziska persona (pārraugs un vērtēšanas eksperts), kas saņēmusi attiecīgu dokumentu atbilstoši normatīvajiem aktiem par izglītības un profesionālās kvalifikācijas prasībām fiziskajām personām, kuras nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju, šo personu apmācības kārtību, kā arī attiecīgo sertifikātu un apliecību izsniegšanas, apturēšanas, anulēšanas un atsaukšanas kārtību. Minētā prasība bija ietverta arī noteikumos Nr. 479. Noteikumu projekta mērķis ir noteikt cūku pārraudzības un snieguma pārbaudes kārtību un precizēt terminus saskaņā ar likuma prasībām. Noteikumu projekts nosaka:1. cūku pārraudzības un snieguma pārbaudes kārtību;
2. pārraudzības un snieguma pārbaudes datu reģistrācijas kārtību;
3. šķirnes lauksaimniecības dzīvnieku audzētāju biedrības un krustojuma cūku audzētājas organizācijas funkcijas cūku pārraudzības un snieguma pārbaudes datu reģistrācijas procesā;
4. Lauksaimniecības datu centra funkcijas pārraudzības un snieguma pārbaudes procesā. Noteikumu projektā noteikts, ka Lauksaimniecības datu centrs pārraudzības un snieguma pārbaudes datu kopsavilkumu ievieto savā tīmekļvietnē.
 |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šobrīd ir divas atzītas šķirnes lauksaimniecības dzīvnieku audzētāju biedrības un organizācijas – SIA „Cūku ciltsdarba centrs” un SIA „Agrosels”. Pašlaik snieguma pārbaudes dati tiek uzskaitīti 70 saimniecībās, un no tām 11 ir tīršķirnes cūku audzēšanas saimniecības.Fiziskās personas, kas veic cūku snieguma pārbaudes datu uzskaiti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 „Tiesību akta projekta sākotnējās ietekmes izvērtēšanas kārtība” 24. un 25. punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 8. jūnija Regula (ES) Nr. 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula 2016/1012). |
| 2. | Citas starptautiskās saistības | Projekts šo jomu neskar. |
| 3. | Cita informācija | Regulā 2016/1012 attiecībā uz audzēšanas programmu īstenošanu lietots termins “snieguma pārbaude”. Tāpat regulā 2016/1012 (III pielikuma pirmās daļas “b” apakšpunktā) ir noteikts, ka biedrības veic snieguma pārbaudi un ņem vērā, ja tādi pastāv, Eiropas Savienības references centru iedibinātus noteikumus un standartus vai principus, par kuriem panākta vienošanās *ICAR*. Ar noteikumu projektu tiek ieviests termins “snieguma pārbaude”, un tā skaidrojums sniegts Dzīvnieku audzēšanas un ciltsdarba likumā, jo attiecībā uz cūkām nav ne Eiropas Savienības references centru noteikumu un standartu, ne *ICAR* iedibinātu principu, tāpēc anotācijas V sadaļas 1. punktā un 1. tabulā nav iekļauta informācija par noteikumu projekta punktu atbilstību regulas normām. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/1012 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| - | - | - | - |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 17.01.2019. tika ievietota tīmekļvietnē [www.zm.gov.lv](http://www.zm.gov.lv). 17.01.2019. noteikumu projekts elektroniski tika saskaņots ar Lauksaimniecības organizāciju sadarbības padomi un Zemnieku saeimu. |
| 2. | Sabiedrības līdzdalība projekta izstrādē | Noteikumu projekts izskatīts un saskaņots sanāksmēs 11.12.2018. un 17.01.2019., un precizētais noteikumu projekts vēlreiz tika saskaņots elektroniski 17.01.2019. un 05.02.2019. ar Latvijas cūku audzētāju asociāciju un šķirnes cūku audzētāju biedrībām.  |
| 3. | Sabiedrības līdzdalības rezultāti | Lauksaimniecības organizāciju sadarbības padome, Zemnieku saeima un Lauksaimniecības datu centrs atbalsta noteikumu projekta tālāku virzību bez iebildumiem. Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. Ar šķirnes cūku audzētāju biedrībām un organizācijām tika organizētas sanāksmes, kurās piedalījās nozares speciālisti un tika risināti ar noteikumu projektu saistīti jautājumi. Šķirnes cūku audzētāju biedrību un organizāciju ekspertu un nozares speciālistu izteiktie iebildumi un priekšlikumi sanāksmes gaitā tika izvērtēti un ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

 Zemkopības ministrs K. Gerhards

Želtkovska 67027039

Anna.Zeltkovska@zm.gov.lv